Wrexham AFC

**Wrexham Association Football Club** (wal. *Clwb Pêl-droed Wrecsam*) je profesionálny futbalový klub so sídlom vo Wrexhame vo Walese. Založený v roku 1864 a je najstarším futbalovým klubom na svete a celkovo tretím najstarším profesionálnym futbalovým tímom na svete. Klub súťaží v EFL Championship, druhej úrovni anglického futbalového ligového systému.

## História

### Klub priekopníkov (1864 - 1921
Klub založili 4. októbra 1864 v The Turf Tavern členovia kriketového klubu Wrexham, ktorí si chceli počas zimných mesiacov nájsť športovú aktivitu.  Vďaka tomu sú piatym najstarším futbalovým tímom (po Sheffielde, Cray Wanderers, Hallame a Notts County ), tretím najstarším profesionálnym klubom (po Notts County a Stoke City) a najstarším vo Walese.  Ich prvý zápas sa odohral 22. októbra 1864 na kriketovom ihrisku Denbighshire County proti hasičskému zboru princa z Walesu.

V týchto prvých rokoch bol Wrexham lídrom kampane za obmedzenie počtu hráčov na ihrisku naraz na jedenásť (pretože v prvých zápasoch mohli hrať tímy až so sedemnástimi hráčmi na každej strane).  

V sezóne 1877 – 1878 založila FAW súťaž Welsh Cup, ktorá sa konala podobne ako anglický FA Cup. Wrexham vyhral finále úvodného ročníka. Kvôli nedostatku peňazí v začínajúcom FAW získal Wrexham svoju trofej až v nasledujúcom roku. V tomto desaťročí Wrexham hral prevažne v priateľských zápasoch proti waleským a anglickým súperom.

V roku 1883 Wrexham vyhral svoj druhý Welsh Cup a prvýkrát sa predstavil v FA Cupe.  V FA Cupe postúpil Wrexham do druhého kola súťaže a doma prehralI s Oswestry 3:4. Nevhodné správanie wrexhamských fanúšikov počas zápasu viedlo k vylúčeniu klubu z Futbalovej asociácie a následne bol Wrexham v roku 1884 nútený reformovať sa ako *Wrexham Olympic* (názov nakoniec v roku 1888 zanikol). 

V roku 1890 sa Wrexham pripojil k lige The Combination League kde pôsobili štyri roky. V sezóne 1984/85 sa pripojili k waleskej lige *Denbighshire League*. Wrexham vyhral ligu v dvoch sezónach po sebe, ale v roku 1896 sa rozhodol vrátiť do Combination League, kvôli vysokým nákladom na cestovné a nízkym príjmom zo vstupného. Klub zostal v Combination League až do roku 1905.

### Vstup do Football League a úspešné roky (1921 - 1982)
náhľad|291x291bod|Umiestnenia Wrexhamu v tabuľke anglického ligového systému
V roku 1921 bol Wrexham zakladajúcim členom novovytvorenej Third Divsion North v anglickej Football League.  Od sezóny 1926/27 do sezóny 1939/1940 bol Wrexham účasťou Tretej divízie Sever. Počas druhej svetovej vojny, keď boli dlhé cesty naprieč grófstvami kvôli vojne nemožné, Wrexham hral v *Regionálnej lige Západ* proti miestnym tímom z Merseyside a Manchestru, okrem iného aj zo severozápadného regiónu. 

V sezóne 1956–57 sa Wrexham dostal do štvrtého kola FA Cupu, kde hral proti Busby Babes z Manchesteru United pred 34 445 divákmi na dostihovej dráhe, čo je stále klubový rekord. Prehra 5:0 nepokazila veľkú domácu divákov a neskôr v tej istej sezóne sa Wrexhamu podarilo vyhrať Welsh Cup prvýkrát po 26 rokoch. 

Po sezóne 1959 – 1960 klub po prvýkrát vo svojej histórii zostúpil do nižšej súťaže do novovytvorenej Football League Fourth Division.  Netrvalo dlho a opäť sa vratili do Third Divsion. V nasledujúcich rokoch sa pohybovali medzi treťou a štvrtou divíziou.

Keďže sa waleské kluby mohli kvalifikovať do Pohára víťazov pohárov víťazstvom v pohári, Wrexham odohral svoj prvý zápas v Európe proti švajčiarskemu tímu FC Zürich vo Švajčiarsku 13. septembra 1972, zápas sa skončil 1:1. V odvete Wrexham vyhral 2:1 a postúpil do druhého kola s celkovým skóre 3:2. V druhom kole sa Wrexham stretol s Hajdukom Split. Výsledok dvojzápasu bol vyrovnaný 3:3 no Wrexham doplatil na pravidlo vonkajších gólov.

V sezóne 1975/1976 zaznamenali výborný úspech, keď sa dostali do štvrťfinále Pohára víťazov pohárov. V prvom kole porazili švédsky tím Djurgårdens IF so súčtom 3:2. Následne sa im podarilo vyradiť poľský tím Stal Rzeszow so súčtom 3:1. Wrexham hral vo štvrťfinále s belgickým šampiónom Anderlechtom a tesne prehrali 1:2 s neskorším víťazom súťaže. 

V sezóne 1978/79 sa dostali do štvrťfinále EFL Cupu aj FA Cupu a Wrexham si nakoniec zabezpečil postup aj do EFL Championship. 

### Pokles (1982 - 2001)
V roku 1982 Wrexham zostúpil do Football League Third Division. Hneď v ďalšej sezóne klub zostúpil až do štvrtej divízie. Prepad klubu pokračoval aj naďalej a v sezóne 1983/84 skončili až na 20. mieste vo štvrtej divízii.

Po požiari štadióna Bradford City v máji 1985 vstúpila do platnosti legislatíva o bezpečnosti na všetkých futbalových ihriskách. To nakoniec viedlo k uzavretiu tribúny Mold Road, pretože nespĺňala potrebné bezpečnostné štandardy. Pod vedením Dixieho McNeila sa Wrexham v roku 1989 dostal do play-off štvrtej divízie ale napokon tesne prehrali vo finále s Leyton Orient.

V sezóne 1991 – 1992 bol Wrexham stále v zlej finančnej situácii, keďže sa naďalej trápil na ihrisku. Po vypadnutí z EFL Cupu mohol sezónu zachrániť FA Cup. Po výhre nad Telford United a Winsford United ich čakal zápas s predchádzajúcim šampiónom First Divison s Arsenalom. Wrexham predviedol jeden zo svojich najpamätnejších zápasov, keď porazil *Gunners* 2:1 po prehrávaní, a to vďaka úžasnému priamemu kopu Mickeyho Thomasa a gólu Steva Watkina. V ďalšom kole prehrali s West Ham United 1:0 v opakovanom zápase  po remíze 2:2.

### Prepad do piatej ligy (2001 - 2020)
Na začiatku 21. storočia klub prenasledovali mnohé problémy mimo ihriska, vrátane vtedajšieho predsedu Alexa Hamiltona, ktorý sa snažil dosiahnuť vysťahovanie klubu zo štadióna, aby ho mohol využívať a predať na vlastné rozvojové účely – sága zahŕňala predaj dostihového štadióna samostatnej spoločnosti, ktorú vlastnil Hamilton, hneď po tom, čo sa stal predsedom klubu. 

Dňa 3. decembra 2004 bol klub Najvyšším súdom v Manchestri uvalený finančný nútený výkon na klub, pretože klub dlhoval 2 600 000 libier, vrátane 800 000 libier, ktoré dlhoval daňovému úradu na nezaplatených daniach. Wrexham sa stal prvým klubom ligy, ktorý utrpel desaťbodový odpočet podľa nového pravidla za umiestnenie do núteného výkonu, čím po odpočítaní bodov klesol zo stredu tabuľky League One do pásma zostupu a následne odsúdil Wrexham na zostup. 

V októbri 2005 Najvyšší súd v Birminghame rozhodol, že spoločnosť CrucialMove predsedu Alexa Hamiltona neoprávnene získala vlastníctvo ihriska a rozhodnutie bolo v jeho neprospech.   Sezóna 2006/2007 začala pre Wrexham dobre, keďže neprehrali 8 zápasov.  Klub sa však potom trápil nakoniec zotrvali v EFL League Two

Očakávania pre sezónu 2007/2008 boli vysoké. Sezóna sa však začala zle, klub skončil v novembri 2007 na 24. mieste. Ich mizéria pokračovala počas celej sezóny a tak Wrexham nakoniec zostúpil z EFL League Two po prehre 2:0 na ihrisku Hereford United, čím sa ukončilo 87-ročné pôsobenie klubu vo Football League. 

Prvá sezóna v piatej anglickej ligy skončila až na 10. mieste. Lepšie výkony však neprišli ani v ďalších sezónach.V sezóne 2010/11 skončili na štvrtom mieste a zahrali si v play-off kde však prehrali s Luton Town. Počas sezóny 2011 – 2012 bol Wrexham po 16 rokoch pozvaný späť do Welsh Cupu, kde postúpil v treťom kole.  V sezóne 2012/13 Wrexham postúpil do vo finále FA Trophy a predstavil sa aj vo finále play-off Conference Premier, čo boli ich prvé dve vystúpenia na štadióne Wembley v doterajšej 150-ročnej histórii klubu. Finále FA Trophy vyhrali. Vo finále Conferrence Premier však podľahli Newportu County. V júni 2013 bol klub premenovaný späť na Wrexham AFC.

### Príchod nových majiteľov a návrat do EFL Championship (2020 - súčasnosť)
V novembri 2020 kúpili klub americký herec Rob McElhenney a kanadský herec Ryan Reynolds prostredníctvom svojej spoločnosti RR McReynolds Company LLC. Dohoda získala podporu 98,6 % z 2 000 členov Wrexham Supporters Trust, ktorí hlasovali   a bola dokončená vo februári 2021

Po prevzatí spoločnosť Boardwalk Pictures pre FX produkovala dokumentárny seriál s názvom *[[Welcome to Wrexham|Vitajte vo Wrexhame]]*. Seriál debutoval 24. augusta 2022 na FX a Hulu v Spojených štátoch a nasledujúci deň ho v Spojenom kráľovstve a Írsku vypustili na Disney+ .    Akvizícia spoločnosťami Reynolds a McElhenney a sprievodná publicita seriálu *Vitajte vo Wrexhame* mali významný vplyv na viditeľnosť klubu, čo viedlo k získaniu novej globálnej fanúšikovskej základne, ktorá nemala precedens pre tím v piatej lige.  Osud klubu začal priťahovať pozornosť globálnych športových médií, ktorá by sa bežne nedostala do rúk tímov mimo Premier League.  

Počas sezóny 2021/22 skončil Wrexham druhý v tabuľke, a nakoniec prehrali v semifinále play-off s Grimsby Town. Počas sezóny 2022/23 tím postúpil do štvrtého kola FA Cupu, čím sa stal jediným tímom National League, ktorému sa to podarilo. Wrexham počas celej sezóny súperil s Notts County o vedenie v lige. Wrexham nakoniec boj vyhral a zabezpečil si svoj prvý ligový titul po 45 rokoch a po 15 rokoch postúpiil do EFL League Two .  Klub v tej sezóne nazbieral 111 bodov, čo je rekord v piatich najlepších divíziách anglického futbalu.

Počas sezóny 2023 – 24 si Wrexham zabezpečil druhý postup za sebou, keď klub dostal do EFL League One, tretej úrovne anglického futbalového systému a nakoniec skončil druhý za Stockport County. Futbalový klub sa v auguste 2024 stal členom Európskej asociácie klubov . 

Sezóna 2024 – 25 sa začala prvým zápasom Wrexhamu v League One po 19 rokoch. Na domácom štadióne hostili Wycombe Wanderers a bola z toho výhra 3:2. 26. apríla si Wrexham vybojoval postup do EFL Championship po tom, čo doma porazil Charlton Athletic 3:0 a skončil druhý za Birmingham City . Stali sa prvým klubom v histórii piatich najlepších anglických futbalových divízií, ktorý dosiahol dva po sebe nasledujúce postupy.  To viedlo k nárastu hodnoty klubu na približne 150 miliónov libier podľa experta na futbalové financie Kierana Maguirea, čo predstavuje nárast o 7 400 % za 4 roky. 

## Úspechy klubu

* '''Third Division''' (Level 3)
** **Víťazi:** 1977-78
* '''National League''' (Level 5)
** **Víťazi**: 2022-23
* **The Combination League**
** **Víťazi**: 1900-01, 1901-02, 1902-03, 1904-05
* '''EFL Trophy'''
** **Víťazi**: 2004-05
* '''FA Trophy'''
** **Víťazi**: 2012-13
* '''FAW Welsh Cup''' **(23x)**
** **Víťazi**: 1877-78, 1882–83, 1892–93, 1896–97, 1902–03, 1904–05, 1908–09, 1909–10, 1910–11, 1913–14, 1914–15, 1920–21, 1923–24, 1924–25, 1930–31, 1956–57, 1957–58, 1959–60, 1971–72, 1974–75, 1977–78, 1985–86, 1994–95

## Wrexham v európskych súťažiach

## Rivalita
Wrexham má ostrú rivalitu s Chesterom. Oba kluby súťažia v cezhraničnom derby. Kluby sú od seba vzdialené 10 míľ, ale sú to waleský a anglický klub. Prvý zápas sa odohral v roku 1888 a Wrexham vyhral 3:2 na bývalom štadióne Chester City. Posledný zápas sa odohral v marci 2018. Wrexham vedie vo vzájomných zápasoch.

Bývalý hráč Chester City Lee Dixon o derby povedal: „Hovorím vám, Chester vs. Wrexham bolo skutočné derby! Je ťažké porovnávať, ak ste nehrali za jeden z klubov, ale na každom derby na akejkoľvek úrovni je niečo špeciálne. Hral som za Chester proti Wrexhamu a to mohlo byť zúrivé, v porovnaní s Arsenalom proti Spurs to nestratilo na zúrivosti nič.“  Bývalý útočník Walesu a Liverpoolu Ian Rush, ktorý hral za oba kluby, v roku 2013 povedal, že cezhraničné derby medzi týmito dvoma klubmi je „tak intenzívne, ako len môže byť“ a „Je to naozaj ako zápas Wales vs. Anglicko, je to neuveriteľné“.

Wrexham má taktiež rivalitu proti Shrewsbury Town a Tranmere Rovers kvôli geografickej blízkosti. V posledných sezónach sa tiež pestovala rivalita s klubmi Stockport County a Notts County FC. Okeddy Wrexham postúpil do League One v sezóne 2024/25 vytvorili si rivalitu s Birmingham City. Táto rivalita bola prezývaná "Hollywood Derby", keďže Wrexham vlastnia herci Rob McElhenney a Ryan Reynolds, zatiaš čo Birmingham čiastočne vlastní bývalý hráč amerického futbalu Tom Brady.

## Referencie

## Externé odkazy

* https://www.wrexhamafc.co.uk/

## Zdroj

Kategória:Waleské futbalové kluby
Kategória:Futbalové kluby založené v 1864